CELEX: 62013CN0648
Language: sl
Date: 2013-12-06 00:00:00
Title: Zadeva C-648/13: Tožba, vložena 6. decembra 2013 – Evropska komisija proti Republiki Poljski

15.2.2014   
            
            
               SL
            
            
               Uradni list Evropske unije
            
            
               C 45/25
            
         Tožba, vložena 6. decembra 2013 – Evropska komisija proti Republiki Poljski
   (Zadeva C-648/13)
   2014/C 45/42
   Jezik postopka: poljščina
   
      Stranki
   
   
      Tožeča stranka: Evropska komisija (zastopnika: K. Herrmann in E. Manhaeve)
   
      Tožena stranka: Republika Poljska
   
      Predlog tožeče stranke
   
   Tožeča stranka Sodišču predlaga, naj:
   
               —
            
            
               ugotovi, da Republika Poljska s tem, ko člena 2, točke 19, 20, 26 in 27, člena 8(1), člena 9(2), člena 10(3) in člena 11(5) ter Prilog V (točke 1.3, 1.3.4, 1.3.5, 1.4 in 2.4.1) in VII (del A, točke od 7.2 do 7.10) Direktive Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (UL, posebna izdaja v slovenščini, poglavje 15, zvezek 5, str. 275) (1) ni prenesla, ni v celoti prenesla oziroma ni pravilno prenesla, ni izpolnila svojih obveznosti iz teh določb in iz člena 24 te direktive;
            
         
               —
            
            
               Republiki Poljski naloži plačilo stroškov.
            
         
      Tožbeni razlogi in bistvene trditve
   
   
      Člen 2, točke 19, 20, 26 in 27
   
   Komisija Republiki Poljski očita, da opredelitev, vsebovanih v členu 2, točkah 19, 20, 26 in 27 Direktive 2000/60/ES, ni pravilno in v celoti prenesla.
   
      Člen 8(1)
   
   Komisija Republiki Poljski očita, da poljske določbe niso vsebovale zahtev, ki ustrezajo specifikacijam za območja Natura 2000.
   
      Člen 9(2)
   
   Komisija meni, da člen 9(2) Direktive 2000/60/ES ni bil v celoti ali pravilno prenesen, v kolikor se nanaša na obveznost, da se v načrte upravljanja povodij vključi načrtovane korake za izvedbo pokritja stroškov, ki prispevajo k uresničitvi okoljskih ciljev iz te direktive.
   
      Člen 10(3)
   
   Komisija meni, da Republika Poljska ni izpolnila obveznosti iz člena 10(3) Direktive 2000/60/ES, ki pa je za uresničitev ciljev Direktive o vodah odločilnega pomena.
   
      Člen 11(5)
   
   Komisija Republiki Poljski očita, da ni pravilno prenesla člena 11(2) Direktive 2000/60/ES, ker je področje uporabe ustreznih poljskih predpisov ožje kot v Direktivi.
   
      Priloga V
   
   Po mnenju Komisije nekatere točke Priloge V, kljub širokemu prenosu te priloge, niso zadostno prenesene v poljski pravni red. Očitek nezadostnega prenosa se nanaša predvsem na vključitev ocen glede stopnje zanesljivosti v načrte upravljanja povodij (točke 1.3., 1.3.4 in 2.4.1), spremljanje stanja habitatov in vrst na zavarovanih področjih (točka 1.3.5) in izključitev hidromorfoloških komponent pri uvrstitvi stanja voda (točka 1.4.2).
   
      Priloga VII
   
   Komisija Poljski republiki očita, da ni pravilno prenesla točk od 7.2 do 7.10 v delu A Priloge VII, ker je treba deželne določbe o programu varstva voda razlikovati od načrtov upravljanja povodij v smislu Priloge VII k Direktivi 2000/60/ES. Zato nacionalne določbe, ki so jih navedli poljski organi, ki pomenijo prenos člena 11 Direktive, ne zadoščajo za prenos zahtev iz točk od 7.2 do 7.10 Priloge VII.
   
      (1)  UL L 327, str. 1.